**Előterjesztés**

**Körmend város Önkormányzati Képviselő-testülete 2018. május 30.-i ülésére**

**Tárgy:** 2018. évi költségvetési rendelet módosítása

*Tisztelt Képviselő-testület!*

A 2018. évi költségvetési rendelet módosítására második alkalommal kerül sor. Jelen rendelet-tervezet a következő módosításokat tartalmazza.

1. A központi költségvetésből az illetményekkel kapcsolatosan a következő támogatások érkeztek, és az alábbi összeggel nő az önkormányzat központi támogatás előirányzata.

* Bérkompenzáció: 2.615.131 Ft
* Szociális ágazatai és egészségügyi pótlék 12.948.618 Ft
* Kulturális illetménypótlék: 2.700.997 Ft

Kiadási-bevételi oldalon a következő előirányzat módosításokat tartalmazza a rendelet-tervezet:

* A bérkompenzáció összegéből 350.470 Ft a Körmend és Mikrotérsége Köznevelési Intézményfenntartó Társulás részére, 1.422.068 Ft a Körmend és Kistérsége Önkormányzati Társulás részére került átadásként. Intézményfinanszírozás formájában Körmend Város Gondnokság részére 347.488 Ft, míg a Körmendi Kulturális Központ, Múzeum és Könyvtár részére 249.492 Ft, a Körmendi Közös Hivatal részére pedig 245.613 Ft került átadásra.
* A szociális ágazati pótlékból 12.653.848 Ft a Körmend és Kistérsége Önkormányzati Társulás részére, 130.419 Ft a Körmend és Mikrotérsége Köznevelési Intézményfenntartó Társulás részére, a 164.351 Ft egészségügyi kiegészítő pótlék az Önkormányzati Társulás részére került átadásra.
* Az önkormányzat szintén intézményfinanszírozás formájában a 2.700.997 Ft kulturális illetménypótlékot átadja a Körmendi Kulturális Központ, Múzeum és Könyvtár részére.

Könyvtári érdekeltségnövelő támogatásként 901.674 Ft-ban részesült az önkormányzat, mely finanszírozás formájában továbbadásra került a Körmendi Kulturális Központ, Múzeum és Könyvtár részére.

A Körmendi Önkormányzat 1.344.800 Ft támogatást kapott az ASP program csatlakozásának, bevezetésének fedezetére, mely a hivatal részére kerül átadásra intézményfinanszírozás formájában.

Az előirányzatok felülvizsgálatát követően szükséges a dologi kiadások terhére – 2.500.000 Ft-ot – átcsoportosítani a személyi kiadások közé 2.100.000 Ft-ot, a járulékok fedezetére pedig 400.000 Ft-ot az önkormányzat esetében.

1. A 2017. évi gazdálkodásról szóló beszámoló és a maradvány elszámolás alapján a következő előirányzat módosítások kell a 2018. évi költségvetési rendeleten átvezetni.

* A projektek megvalósításával kapcsolatosan tervezett működési maradvány előirányzata módosul – csökken – a következő esetekben: INTERREG City, Barnamezős beruházás, Energetika: Hunyadi-mozi, CLLD összesen 83.850.020Ft-al, egyben nő a működési célra kapott támogatás előirányzata ezen összeggel. Nő a működési maradvány előirányzata a projektekhez kapcsolódóan 45.001.286Ft-al, amely összeg a 2019. évi megvalósítás során kerül felhasználásra, és ezzel egyidejűleg nő a feladattal terhelt kötött felhasználású működési célú tartalék előirányzata is.
* A működési célú maradványból a kötött felhasználású: Ady utcai lakások bérleti díja és az idegen bevétel 35.306.037Ft, az OEP finanszírozás gyermekorvosi feladat 3.861.783Ft, összesen 39.167.820Ft, ezen összeggel nő a működési célú maradvány előirányzata és a működési célú kötött tartalék előirányzata. A 2017. évi központi támogatásokból adódóan visszafizetési kötelezettség keletkezett 2.334.296Ft összegben, ami szintén a maradvány terhére történik: nő a működési maradvány előirányzata és az egyéb kiadások, befizetések előirányzata. A feladattal nem terhelt maradvány összege 47.713.730Ft, amely növeli a működési maradvány előirányzatát, kiadási oldalon a működési célú hitel előirányzata 25.000.000Ft-al csökken, a felhalmozási szabad tartalék előirányzata 17.000.000Ft-al, a működési szabad tartalék előirányzata 1.713.730eFt-al nő.
* A projektek megvalósításához tervezett felhalmozási maradvány előirányzata módosul – csökken - következő feladatok esetében: Barnamezős beruházás, Energetika: Hunyadi-mozi, CLLD, emlékmű felújítása összesen 126.131.963Ft-al, illetve nő 7.170Ft-al, és egyben nő a felhalmozási célra, államháztartáson belülről átvett támogatás előirányzata 126.139.133Ft-al. Nő a felhalmozási maradvány előirányzata a projektekhez kapcsolódóan 285.000.000Ft-al, amely összeg a 2019. évben végrehajtásra kerülő feladatok pénzügyi fedezete, ezért nő a kötött felhasználású, feladattal terhelt felhalmozási tartalék előirányzata a 285.000.000Ft-al.
* A felhalmozási célra tervezett egyéb maradvány előirányzata három feladat esetében – előleges ügyletek - 13.453.632Ft-al csökken, a felhalmozási célú hitel előirányzata ezen összeggel nő, pénzügyi teljesítést nem igényel a végrehajtás.
* A felhalmozási célú maradvány előirányzata a Kubinyi program, Járásszékhely múzeumok támogatása, érdekeltségnövelő támogatás összegeivel: 14.136.000Ft-al nő a felhalmozási tartalék és a felhalmozási szabad tartalék előirányzata. A felhalmozási szabad maradvány
* közmű hozzájárulásokból 23.034.577Ft, amely összeggel nő a felhalmozási maradvány, az első rendelet módosítása: 29.650.000Ft, amellyel csökken a felhalmozási maradvány előirányzata, a felhalmozási szabad tartalék előirányzata 7.520.577Ft-al nő az előzőekből adódóan.
* A szennyvíz használati díjból adódó felhalmozási maradvány 18.590.270Ft, amely összeggel nő a felhalmozási maradvány előirányzata, és a felhalmozási kötött tartalék előirányzata. A Vadászlak kivitelezéséhez kapcsolódó felhalmozási célú maradvány 3.288.348Ft, amely összeggel nő a felhalmozási célú maradvány és a felalmozási célú kötött tartalék előirányzata. Az egyéb feladattal terhelt felhalmozási maradvány – bérlakás értékesítés, dolgozói lakásalap – 36.856.098Ft, ezzel az összeggel nő a felhalmozási maradvány és a kötött felhalmozási tartalék előirányzata.
* A költségvetési feladatok végrehajtása, valamint a képviselő-testület által jóváhagyott módosítások a következők, amelyek a rendeleten átvezetésre kerülnek:
* A működési szabad tartalék előirányzata 6.350.000Ft-al csökken a 8-as út karbantartási feladatai következtében, az önkormányzat dologi kiadás előirányzata nő.
* A felhalmozási szabad tartalék előirányzata csökken: 34/2018. számú határozat alapján – ingatlan vásárlás – 104.397Ft-al, kiállító terem tűzjelző beszerelése 2.538.675Ft-al, Vadászlak behatolás jelző kiépítése 1.866.153Ft-al, amely összegek az önkormányzat beruházási kiadás előirányzatát növelik. Szintén a felhalmozási szabad tartalék előirányzata terhére az aluljáró felújítás 5.319.249Ft-al, a Nádaljai óvoda terasz felújítása 3.000.000Ft-al, a 8-as főútról történő önkormányzati utak csatlakozásának felújítása 12.019.280Ft-al növeli az önkormányzat felújítási kiadásainak előirányzatát.
* A tervezési feladatok tartaléka terhére nő a 32/2018 határozat alapján 2.500.000Ft-al Rába parti szlalom pályatervezés kiadása – TOP turisztika, a 31/2018 határozat szerint a klímastratégia előkészítése 1.500.000Ft-al, a TOP turizmus áttervezése 1.032.600Ft-al, a TOP zöldváros áttervezése 1.670.000Ft-al az önkormányzat esetében a tartalék csökkenése mellett.

1. A város területén indokolt munkák elvégzéséhez fedezetet kell biztosítani a következők szerint:

* az öntözőrendszer kiépítés előirányzata 2.000.000Ft-al, az Achim út felújítás előirányzata 5.000.000Ft-al csökken az önkormányzat esetében. A Körmend Város Gondnoksága dologi kiadás előirányzata a Thököly útkarbantartási feladataira 5.000.000Ft, a Mátyás király út járda karbantartására 2.000.000Ft összeggel nő.
* A felhalmozási tartalék - tervezési feladatokra - terhére 800.0000Ft-ot kell biztosítani a Hunyadi úti telkek közmű tervezési feladataira az önkormányzatnál.

1. Az intézmények költségvetésében szükségessé vált előirányzat módosítások a következők:

**Körmendi Kulturális Központ, Múzeum és Könyvtár**

* Az intézményfinanszírozásként kapott 2.950.489 Ft (bérkompenzáció és kulturális illetménypótlék), kiadási oldalon a személyi kiadások összegét ugyanekkora összeggel növeli. Személyi kiadások előirányzata 2.462.420 Ft-tal, míg a járulékok előirányzata 488.069 Ft-tal emelkedik a három feladat közt megbontva.
* A könyvtári érdekeltségnövelő támogatás a könyvtári feladatellátáson kerül felhasználásra, így a dologi kiadási előirányzat 901.674 Ft-tal növekszik.

**Körmend Város Gondnoksága**

* Közfoglalkoztatási feladatra 2.722.004 Ft államháztartáson belülről kapott működési célú támogatásban részesült az intézmény, amely kiadási oldalon a személyi kiadások előirányzatát 2.480.186 Ft-tal, míg járulékos vonzatát 241.818 Ft-tal növeli.
* Intézményfinanszírozásként (bérkompenzáció) 347.488 Ft-ot kapott az intézmény, mely a személyi kiadások előirányzatát 299.562 Ft-tal, a járulékok előirányzatát 47.926 Ft-tal növeli.
* A maradvány igénybevételére 1.234.291 Ft összegben kerül sor, mely a személyi kiadások előirányzatát 1.111.974 Ft-tal, a járulékok előirányzatát 122.317 Ft-tal növeli.
* A várkert karbantartási, rendezési feladataira, járda javításra az intézmény részére a dologi kiadásokra 2.400.000Ft előirányzatot kell biztosítani a szabad gazdálkodási tartalék terhére.

**Körmendi Közös Önkormányzati Hivatal**

* A Körmendi Közös Önkormányzati Hivatal 245.613 Ft finanszírozásban részesült a bérkompenzációt illetően. A személyi kiadások előirányzata 213.745 Ft-tal, a járulékok előirányzata 31.868 Ft-tal emelkedik.
* A választások lebonyolítására 4.861.157 Ft támogatást kapott a hivatal, 3.889.354 Ft-tal a személyi kiadások előirányzata, 741.500 Ft-tal a járulékok előirányzata, 230.303 Ft-tal a dologi kiadások előirányzata növekszik.
* Az ASP program bevezetésének támogatása 1.344.800 F, mely finanszírozás formájában a hivatal részére került átadásra, ahol a személyi kiadások előirányzata 1.125.356 Ft-tal, a járulékok előirányzata 219.444 Ft-tal növekszik.
* A maradvány igénybevételére 1.791.659 Ft összegben kerül sor, mely a dologi kiadások előirányzatát növeli ugyanezen összeggel.

**Az önkormányzat** átadott pénzeszköz előirányzata 3.300.000Ft-al nő az Unger L. Nonprofit Kft. részére átadásra kerülő összeggel a szabad gazdálkodási tartalék terhére.

Kérem a Tisztelt Képviselő-testületet az előterjesztést tárgyalja meg és a mellékelt rendelet-tervezetet fogadja el.

Körmend, 2018. május 24.

Bebes István

polgármester